Spøkelsesykkel

En **spøkelsesykkel** eller **minnesykkel** er et minnesmerke plassert der en syklist er blitt drept eller hardt skadet, vanligvis av en fører av et motorkjøretøy.

I tillegg til å være et minnesmerke fungerer de også som en påminnelse til forbipasserende bilister om å dele vegen. Spøkelsessykler er vanligvis sykkelvrak som er malt hvite, av og til med en plakat festet, og låst til en passende gjenstand i nærheten av ulykkesstedet.

## Historie

Ideen om å male sykler hvite oppsto i Amsterdam i 1960-årene som et anarkistisk prosjekt og taktisk urbanisme hvor man ønsket å revolusjonere sykling ved å få i gang sykkeldeling. De hvite syklene skulle være gratis å bruke, og kunne brukes av hvem som helst.

Ideen om spøkelsessykler i USA kan stamme fra et prosjekt San Francisco-kunstneren Jo Slota startet i april 2002. Dette var et rent kunstprosjekt. Slota ble fascinert av de forlatte syklene som han så rundt om i byen, som alle var låst, men manglet mange essensielle deler. Han begynte å male disse syklene hvite og la ut bilder på hans nettsted ghostbike.net. I ulykkesstatistikkene er San Francisco en av de tryggere byene for syklister i USA, men minnesykler dukker opp der som andre steder, og dette endret oppfatningen av prosjektet hans.

Et prosjekt for minnesykler ble startet i St. Louis, Missouri, i oktober 2003. Etter å ha observert en bilist treffe en syklist i et sykkelfelt på Holly Hills Boulevard plasserte Patrick Van Der Tuin en hvitmalt sykkel på stedet med et håndmalt skilt med teksten *Cyclist Struck Here* («syklist ble påkjørt her»). Etter å ha sett den gode effekten dette hadde på bilistene i området fikk Van Der Tuin hjelp fra venner til å plassere 15 flere «spøkelsessykler» på fremtredende steder i St. Louis der syklister nylig hadde blitt påkjørt av biler. De brukte skadede sykler, i noen tilfeller bevisst for å gi ønsket inntrykk.

Lignende prosjekter startet i Pittsburgh i 2004, New York City, Seattle i 2005, Albuquerque og Toronto i 2006. I august 2005 ble nesten 40 spøkelsessykler plassert i hele Seattle for å rette oppmerksomhet mot steder med krasj, nestenulykker og dårlige vegforhold. En spøkelsessykkel i Dupont Circle, Washington D.C., ble stående et helt år til minne for en syklist som ble drept av en søppelbil i 2008. Da den ble fjernet av kommunalt ansatte satte den døde syklistens venner i stedet opp 22 nye spøkelsessykler, en for hver lyktestolpe. London Ghostcycle var aktiv i 2005 og 2006. Lignende prosjekter har funnet sted i dusinvis av andre byer over hele verden. Et minnesykkel-prosjekt ble startet i Durham, North Carolina, i 2013 for å minnes døden til to fremtredende syklister og sykkeltrygghets-forkjempere.

I årsskiftet 2013 og 2014 plasserte Houston Ghost Bike Group ut 47 spøkelsessykler for å øke bevisstheten etter en serie med dødelig trafikkvold som utført av bilister i Houston, og hvor mange av dem stakk av fra gjerningsstedet. Senere i 2014 jobbet de med å få opp 13 sykler til for reflektere dødsfallene som hadde vært de siste årene.

I 2017 var det over 630 spøkelsessykler som hadde dukket opp på over 210 steder over hele verden. Det er ingen sentral enhet som koordinerer installasjon av spøkelsessykler, og de blir noen ganger fjernet av de som misliker praksisen.

## Galleri

Bicianimita_de_Arturo_Aguilera.JPG|Spøkelsessykkel (spansk: *Bicianimita*) i Chile plassert på siden av et tradisjonelt husformet minnesmerke (2013)
New_Orleans_-_Ghost_Bike_Sculpture_on_Elysian_Fields_Avenue,_2017.jpg|Skulptur av spøkelsessykler på Elysian Fields Avenue,New Orleans (2017)
Ghost_bike_Goswell_Road.jpg|Spøkelsesykkel i Goswell Road, London (2019)
Ghost_bicycle_in_Howth,_Dublin_01.jpg|Spøkelsesykkel i Howth, Dublin (2022)


## Se også
* Sykkeltrygghet
* Nullvisjonen, en verdensomspennende bevegelse for å redusere alvorlige skader og dødsfall av trafikkvold
* Ride of Silence
* Sykling på bilveg

## Referanser